Albaniyada sobiq davlat rahbari Anvar Hojining nabirasi narkotrafik tashkil etishda ayblandi

Albaniya prokuraturasi mamlakatni 40 yil davomida boshqargan Anvar Hojining nabirasiga 13 yil qamoq jazosi berilishini talab qildi. Bu haqda “Argumenti i fakti” xabar berdi.

42 yoshli Ermal Hoji 2015-yil yanvarida narkotrafik tashkil etishda gumon qilinib, hibsga olingandi.
Tergov manbalariga ko‘ra, u G‘arbiy Yevropaga kokain yetkazib berish bilan shug‘ullangan jinoiy guruh tuzgan. Hibsga olish chog‘ida undan 120 kilogramm narkotik, qurol va mablag‘ musodara etildi.
Mazkur ish bo‘yicha yana 8 kishi tergovga tortildi. Prokuratura ularning barchasi uchun 13 yildan 15 yilgacha bo‘lgan qamoq jazolari so‘ramoqda.